RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND FONDUL DE GARANTARE ȘI GESTIONAREA ACESTUIA ÎN 2013 /* COM/2014/0463 final */





Cuprins 1............ Introducere. 3 2............ Situația financiară a fondului la 31 decembrie 2013. 4 2.1......... Fluxurile financiare ale fondului 4 2.2......... Tranzacții semnificative. 5 2.3......... Tranzacție semnificativă efectuată după data de raportare. 6 2.4......... Prezentarea conturilor 6 2.4.1...... Bazele pregătirii 6 2.4.2...... Situații financiare preconsolidate ale Fondului de garantare la 31 decembrie 2013. 6 3............ Plățile din și către fond. 13 3.1......... Temeiul juridic pentru plățile din bugetul general către fond. 13 3.2......... Plăți efectuate în cursul exercițiului financiar din bugetul general și la bugetul general 13 3.2.1...... Provizionarea fondului 13 3.2.2...... Dobânzi din investirea activelor lichide ale fondului 14 4............ Datoriile fondului 16 4.1......... Plăți în caz de nerespectare a obligațiilor de plată. 16 4.2......... Remunerația BEI. 16 1. Introducere Regulamentul (CE, Euratom) nr. 480/2009 al Consiliului din 25 mai 2009[1] (versiune codificată) (denumit în continuare „regulamentul”) a instituit un Fond de garantare pentru acțiuni externe (denumit în continuare „fondul”) pentru rambursarea creditorilor Uniunii în cazul neîndeplinirii obligațiilor de plată de către beneficiarii unor împrumuturi acordate sau garantate de către Uniunea Europeană. În conformitate cu articolul 7 din regulament, Comisia a încredințat Băncii Europene de Investiții (BEI) gestiunea financiară a fondului, în cadrul unui acord semnat între Comunitate și BEI la Bruxelles, la 23 noiembrie 1994 și la Luxemburg, la 25 noiembrie 1994 (denumit în continuare „acordul”) și modificat ulterior la 17/23 septembrie 1996, la 8 mai 2002, la 25 februarie 2008, la 20 octombrie 2010 și la 9 noiembrie 2010. În conformitate cu articolul 8 din regulament, Comisia trebuie să înainteze Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exercițiu financiar, până la data de 31 mai a următorului exercițiu financiar. Prezentul raport și documentul de lucru al serviciilor Comisiei (SWD) care îl însoțește servesc acestui scop. Acest raport se bazează pe date primite de la BEI, în conformitate cu acordul. 2. Situația financiară a fondului la 31 decembrie 2013 Situația financiară a fondului este reprezentată de suma tuturor fluxurilor financiare începând de la înființarea fondului, în 1994. 2.1. Fluxurile financiare ale fondului Valoarea totală a fondului era de 2 004 356 642,91 EUR (a se vedea secțiunea 3 din SWD: situațiile financiare ale fondului la 31 decembrie 2013, comunicate de BEI). Această sumă reprezintă valoarea fluxurilor de la crearea fondului: Fondul de garantare || Totalul la 31.12.2013 || Totalul la 31.12.2012 || Modificare Plăți efectuate din buget către fond || 3 598 826 794,00 || 3 540 394 500,00 || 58 432 294,00 Rezultatele nete ale exercițiilor succesive || 878 284 248,11 || 846 343 661,55 || 31 940 586,56 Sumele recuperate aferente plăților efectuate din fond ca urmare a nerespectării obligațiilor de plată || 578 854 353,78 || 578 854 353,78 || 0,00 Alte conturi de plătit (inclusiv garanțiile solicitate încă neplătite și comisioanele de administrare ale BEI) || 23 066 612,47 || 18 819 492,23 || 4 247 120,24 Comisioane percepute pentru sume recuperate cu întârziere (în 2002) || 5 090 662,91 || 5 090 662,91 || 0,00 Resursele utilizate ale fondului (inclusiv garanțiile solicitate încă neplătite) || (584 704 389,46) || (519 866 214,55) || (64 838 174,91) Rambursări succesive către buget (inclusiv rambursări excepționale către buget datorate aderării unor noi state membre) || (2 531 726 712,72) || (2 501 391 526,79) || (30 335 185,93) Ajustarea evaluării portofoliului conform evaluării IFRS || 36 665 073,82 || 53 681 272,87 || (17 016 199,05) Valoarea contabilă a fondului || 2 004 356 642,91 || 2 021 926 202,00 || (17 569 559,09) Valoarea contabilă a fondului a scăzut cu circa 18 milioane EUR în 2013. Acest lucru se explică după cum urmează: În privința creșterii: · contribuția de la buget (suma de provizionare) de 58 de milioane EUR, pentru ajustarea fondului până la suma-țintă reprezentând 9 %; · veniturile nete din operațiuni financiare, care s-au cifrat la 32 de milioane EUR; · o modificare în valoare de 4 milioane EUR, care rezultă în principal din suma de plătit pentru cereri de activare a garanțiilor pentru fond (plata s-a efectuat la începutul anului 2014). În privința scăderii: · intervenția fondului pentru a acoperi nerespectarea obligațiilor de plată de către Siria, în valoare totală de 65 de milioane EUR, dintre care 22 de milioane EUR erau încă de plătit la 31 decembrie 2013 (alte conturi de plătit); · rambursarea către buget în valoare de 30 de milioane EUR datorată aderării unui nou stat membru (Croația); · scăderea cu 17 milioane EUR a valorii portofoliului ca urmare a ajustării în funcție de marcarea la piață a valorii acestuia. 2.2. Tranzacții semnificative (1) Începând din noiembrie 2011, BEI se confruntă cu arierate la împrumuturile suverane ale Siriei. În consecință, în conformitate cu acordul de garanție dintre UE și BEI, BEI a făcut 4 apeluri la Fondul de garantare al UE în 2012, în valoare totală de 42 de milioane EUR (dintre care 2,15 milioane EUR au fost recuperate) și 9 apeluri în 2013, în valoare de 64,83 de milioane EUR (a se vedea punctul 4.1, „Plăți în caz de nerespectare a obligațiilor de plată”). (2) În februarie 2013, contribuția de la buget către fond a fost calculată conform articolelor 3 și 5 din regulament: Articolul 3 din regulament[2] prevede pentru fond suma-țintă de 9 % din totalul obligațiilor de capital neachitate care decurg din fiecare operațiune, majorată cu dobânda datorată și neachitată. Articolul 5 din regulament prevede că suma care urmează să fie transferată de la buget la fond în anul n + 1 se calculează, la începutul anului n, ca diferența dintre suma-țintă și valoarea activelor nete ale fondului la sfârșitul exercițiului n - 1. Pentru ajustarea fondului la ținta de 9 % din totalul obligațiilor de capital datorate și neachitate, în bugetul pe 2014 s-a introdus suma de 58,43 de milioane EUR în vederea provizionării fondului. La 31.12.2012, suma-țintă era de 2 078,92 de milioane EUR, corespunzând țintei de 9 % din totalul operațiunilor garantate restante (de 23 099,15 milioane EUR). Diferența dintre suma-țintă și activele nete ale fondului, de 2 020,49 de milioane EUR la 31.12.2012, era de 58,43 de milioane EUR. Această sumă a fost cerută pentru provizionarea fondului în 2014 și a fost aprobată de Consiliu și de Parlamentul European în noiembrie 2013, în cadrul aprobării bugetului pe 2014. Ea a fost ulterior recunoscută drept creanță bugetară a fondului. (3) La 20.2.2013, s-a transferat de la buget către fond suma de 155,66 de milioane EUR, corespunzătoare provizionării pentru 2013 (a se vedea detaliile la punctul 3.2.1, „Provizionarea fondului”). 2.3. Tranzacție semnificativă efectuată după data de raportare La 27 februarie 2014, s-a transferat de la buget către fond suma de 58,43 de milioane EUR, corespunzătoare provizionării pentru 2014. 2.4. Prezentarea conturilor 2.4.1. Bazele pregătirii Situațiile financiare ale fondului (precum și situațiile financiare preconsolidate) au fost pregătite în conformitate cu normele contabile adoptate de contabilul Comisiei Europene, în special cu „Norma contabilă 11 – Instrumente financiare”, astfel cum se explică în SWD. 2.4.2. Situații financiare preconsolidate ale Fondului de garantare la 31 decembrie 2013 Se pregătesc situații financiare preconsolidate ale fondului, pentru a include operațiunile contabile care nu figurează în situațiile financiare ale fondului pregătite de BEI (a se vedea SWD). Necesitatea de a include astfel de operațiuni este consecința seriei succesive de neîndepliniri ale obligațiilor de plată apărute de la înființarea fondului. Dacă beneficiarul unei operațiuni de împrumut acoperite de fond se află în situația de a nu-și respecta obligațiile de plată, bilanțul preconsolidat trebuie să includă arieratele datorate plus dobânzile cumulate aferente întârzierilor de plată, precum și alte conturi de regularizare[3], până la rambursarea completă a sumelor datorate fondului. Astfel, la finele exercițiului financiar, se va obține o serie completă de situații financiare pentru fond, care vor fi integrate în bilanțul consolidat al UE. La 31.12.20013, se observă o nerespectare a obligațiilor de plată pentru împrumuturile siriene, acoperite de fond și înregistrate în situațiile financiare preconsolidate drept active circulante (împrumuturi subrogate) pentru o sumă totală de 85 462 796,16 EUR. Activele circulante includ, de asemenea, o creanță temporară față de BEI în valoare de 22 039 281,70 EUR pentru garanțiile solicitate încă neplătite plus sumele conexe, în cazul cărora BEI rămâne creditorul Siriei până la plata cererii de activare a garanției. Pasivele curente includ o datorie către BEI în valoare de 22 839 314,22 EUR pentru garanțiile solicitate încă neplătite plus sumele conexe. Suma totală indicată în bilanțul preconsolidat se ridică la 2 111 858 720,77 EUR. Trebuie remarcat faptul că conturile preconsolidate reflectă o recomandare a Curții de Conturi de a indica dobânzile acumulate aferente activelor financiare disponibile pentru vânzare (AFS) ale instituțiilor europene așa cum se preconizează că vor fi plătite în cursul celor douăsprezece luni de la data de raportare. În scop comparativ, această categorizare a fost aplicată, de asemenea, cifrelor pentru 2012. 2.4.2.1. Fondul de garantare: bilanț preconsolidat Bilanțul preconsolidat constă în pregătirea unui bilanț contabil în vederea consolidării lui în cadrul situațiilor financiare consolidate ale UE. Principalele modificări sunt explicate în notele la bilanț. Bilanț: active în EUR || 31.12.2013 || 31.12.2012 ACTIVE IMOBILIZATE || || Investiții pe termen lung || 1 432 206 953,14 || 1 331 523 103,78 Portofoliul activelor disponibile pentru vânzare – costuri || 1 394 349 787,68 || 1 277 457 029,68 Portofoliul activelor disponibile pentru vânzare – diferență actuarială || 2 830 052,94 || 1 937 127,51 Portofoliul activelor disponibile pentru vânzare – ajustare la valoarea justă || 35 027 112,52 || 52 128 946,59 Portofoliul activelor disponibile pentru vânzare – provizioane pentru depreciere || - || - || || Total active imobilizate || 1 432 206 953,14 || 1 331 523 103,78 || || ACTIVE CIRCULANTE || || Investiții pe termen scurt || 361 614 283,35 || 284 047 864,76 Portofoliul activelor disponibile pentru vânzare – costuri || 345 762 688,23 || 265 916 314,50 Portofoliul activelor disponibile pentru vânzare – diferență actuarială || -2 717 150,48 || -2 383 541,31 Portofoliul activelor disponibile pentru vânzare – ajustare la valoarea justă || 1 635 647,34 || 1 540 460,39 Portofoliul activelor disponibile pentru vânzare – acumulări || 16 933 098,26 || 18 974 631,18 Portofoliul activelor disponibile pentru vânzare – provizioane pentru depreciere || - || - || || Creanțe pe termen scurt || 165 934 371,86 || 196 117 402,09 Altele: contribuții de la bugetul UE || 58 432 294,00 || 155 660 000,00 Altele: creanțe de tip cupon || - || 601 389,32 Altele: cereri de activare a garanțiilor (creanțe față de BEI) || 22 039 281,70 || 17 982 385,53 Altele: împrumuturi subrogate (creanțe față de Siria) || 85 462 796,16 || 21 873 627,24 || || Numerar și echivalente de numerar || 152 103 112,42 || 250 093 844,14 Conturile operațiunilor curente || 1 222 298,07 || 8 074 235,40 Depozite pe termen scurt – valoare nominală || 150 872 000,00 || 242 000 000,00 Dobânzi acumulate la depozitele pe termen scurt || 8 814,35 || 19 608,74 || || Total active circulante || 679 651 767,63 || 730 259 110,99 || || TOTAL ACTIVE || 2 111 858 720,77 || 2 061 782 214,77 Bilanț: pasive în EUR || 31.12.2013 || 31.12.2012 CAPITAL PROPRIU || || Capital (Fondul de garantare) || 1 067 100 081,26 || 1 039 002 973,21 Contribuții alocate, dar încă neplătite || 58 432 294,00 || 155 660 000,00 Plăți de la buget || 1 008 667 787,26 || 883 342 973,21 Rezerve || 36 665 073,82 || 53 681 272,87 Prima aplicare – rezervă de valoare justă (fair value – FV) || 2 313,96 || 11 865,89 Variația valorii juste a activelor disponibile pentru vânzare || 36 662 759,86 || 53 669 406,98 Excedent/deficit acumulat || 950 218 191,35 || 906 288 860,95 Rezultate reportate || 950 218 191,35 || 906 288 860,95 Rezultatul economic al exercițiului || 33 562 793,32 || 43 929 330,40 Total capital propriu || 2 087 546 139,75 || 2 042 902 437,43 || || PASIVE CURENTE || || Conturi creditoare || 24 312 581,02 || 18 879 777,34 Altele: cereri de activare a garanțiilor (datorii către BEI) || 22 839 314,22 || 17 982 385,53 Altele: comisioane de procesare (datorii către BEI) || 598 367,37 || 60 285,11 Altele || 874 899,43 || 837 106,70 Total pasive curente || 24 312 581,02 || 18 879 777,34 || || TOTAL PASIVE || 2 111 858 720,77 || 2 061 782 214,77 Note privind bilanțul: · Rubrica „creanțe pe termen scurt” cuprinde suma provizionată pentru 2014, care trebuie achitată din bugetul UE către fond la începutul anului 2014. Această rubrică include, de asemenea, împrumuturile subrogate plus sumele conexe, precum și sumele împrumuturilor care au fost solicitate, dar care nu au fost încă plătite (plata în ianuarie/februarie 2014), plus sumele conexe. Aceste sume includ capitalul, dobânda și penalitățile datorate bugetului Uniunii Europene ca urmare a eliberării garanției fondului. Diferența dintre „excedentul acumulat” la capitaluri proprii și situația financiară a fondului, prezentată în documentul de lucru al serviciilor Comisiei, se explică prin rambursările succesive către fond ale resurselor utilizate și ale penalităților; · Rubrica „Conturi creditoare” pentru 2013 include cererile de activare a garanțiilor neplătite la data bilanțului plus sumele conexe, regularizarea cheltuielilor de recuperare datorate BEI, comisionul de administrare datorat BEI și onorariile de audit. · În 2013 și 2012, Comisia nu a înregistrat nicio depreciere a împrumuturilor subrogate și nici a titlurilor de obligațiuni suverane și a titlurilor de obligațiuni suverane garantate din portofoliul fondului. · Expunerea fondului la riscul suveran al UE defalcat pe țări se găsește în documentul de lucru al serviciilor Comisiei. La 31.12.2013, țările cu cea mai mare expunere la riscul suveran erau Franța, Germania și Belgia, cu un procentaj de aproximativ 21 %, 20 % și, respectiv, 12 %. · Fondul de garantare: contul de rezultat economic preconsolidat La fel ca și în cazul bilanțului, contul de rezultat economic preconsolidat este pregătit în vederea includerii în situațiile financiare consolidate ale UE. Principalele ajustări sunt explicate în nota la contul de rezultat economic preconsolidat. || 2013 || 2012 Venituri din operațiuni financiare || 35 234 727,71 || 47 722 795,64 Venituri din dobânzi || || Venituri din dobânzi aferente numerarului și echivalentelor de numerar || 208 412,77 || 2 152 817,58 Venituri din dobânzi aferente activelor disponibile pentru vânzare || 31 299 159,53 || 36 869 194,02 Alte venituri din dobânzi (împrumuturi de titluri de valoare) || 83 827,76 || 104 765,51 Venituri din vânzarea activelor disponibile pentru vânzare || 1 364 029,81 || 8 596 018,53 Altele: împrumuturi subrogate (venituri din dobânzi acumulate) || 2 279 297,84 || - || || Cheltuieli cu operațiunile financiare || -1 671 934,39 || -3 793 465,24 Cheltuieli privind dobânzile || || Pierderi realizate din vânzarea activelor disponibile pentru vânzare || - || -2 781 347,56 Alte cheltuieli financiare || -1 671 934,39 || -1 012 117,68 Altele: onorarii de audit al Fondului de garantare (FG) || -33 600,00 || -31 800,00 Altele: comisioane de administrare și de procesare a FG || -841 299,43 || -805 306,70 Altele: alte cheltuieli financiare || -139 943,88 || -114 725,87 Altele: pierderi nerealizate din diferențe de curs valutar în cazul împrumuturilor subrogate || -119 008,82 || - Altele: comisioane de administrare și de procesare a recuperărilor || -538 082,26 || -60 285,11 REZULTATUL ECONOMIC AL EXERCIȚIULUI || 33 562 793,32 || 43 929 330,40 Note privind contul de rezultat economic preconsolidat: Rubrica „Alte cheltuieli financiare” include comisioanele de administrare ale BEI, onorariile de audit, pierderile nerealizate din diferențe de curs valutar în cazul împrumuturilor subrogate și regularizarea cheltuielilor de recuperare datorate BEI. 3. Plățile din și către fond În această secțiune sunt explicate fluxurile financiare care intră sau care ies din fond. 3.1. Temeiul juridic pentru plățile din bugetul general către fond Regulamentul a fost modificat în 2007[4] pentru a asigura utilizarea mai eficientă a resurselor bugetare, prin provizionarea fondului pe baza sumelor constatate ca fiind aferente operațiunilor restante de garantare a împrumuturilor. Creșterea valorii obligațiilor neachitate antrenează și o creștere a contribuției de la bugetul UE necesare pentru a asigura suma-țintă pentru fond. Prin urmare, BEI trebuie să utilizeze garanția doar atunci când este absolut necesar și să recurgă în mod adecvat la posibilitatea operațiunilor pe risc propriu. Suma-țintă reprezintă 9 % din soldul împrumuturilor și al împrumuturilor garantate restante, incluzând toate tipurile de operațiuni vizate (împrumuturi BEI, AMF și Euratom) în afara UE. Diferența dintre suma-țintă și valoarea activelor nete ale fondului va rezulta în provizionarea fondului de la linia bugetară 01.03.06 („Provizionarea Fondului de garantare”) sau în plăți efectuate din fond la buget, în cazul unui excedent. Suma disponibilă pentru alimentarea fondului este asigurată din linia bugetară 01.03.06 („Provizionarea Fondului de garantare”) inclusă la rubrica 4 („Relații externe”). 3.2. Plăți efectuate în cursul exercițiului financiar din bugetul general și la bugetul general 3.2.1. Provizionarea fondului Pe baza operațiunilor garantate restante care, la 31.12.2011, se cifrau la 21 234,34 de milioane EUR, în linia bugetară 01.03.06 („Provizionarea Fondului de garantare”) a fost introdusă o sumă de 155,66 de milioane EUR în situația cheltuielilor din bugetul general al Uniunii Europene pe anul 2013. Această sumă a fost plătită într-o singură tranșă de la buget la fond, la 20 februarie 2013. 3.2.2. Dobânzi din investirea activelor lichide ale fondului 3.2.2.1. Politica de investiții Activele lichide ale fondului sunt investite în conformitate cu principiile de gestionare prevăzute în anexa la acord, astfel cum a fost modificat[5]. În consecință, 20 % din fond trebuie să facă obiectul unor investiții pe termen scurt (până la un an). Aceste investiții includ titluri de valoare cu rată variabilă, indiferent de data scadenței, și titluri de valoare cu rată fixă, cu o durată restantă până la scadență de maximum un an, indiferent de scadența lor inițială. Pentru a menține echilibrul între diferitele instrumente care asigură lichiditatea cerută, un minimum de 100 de milioane EUR este păstrat în plasamente monetare, în special în depozite bancare. Lista băncilor autorizate să accepte depozite este propusă de către BEI și aprobată de către Comisie. Lista a făcut obiectul unor revizuiri periodice, în funcție de schimbările în ceea ce privește ratingul băncilor. Toate băncile dețin un rating Moody’s de cel puțin P1 pentru investițiile pe termen scurt sau un rating echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament competitiv și să evite concentrarea riscurilor. Aproximativ 80 % din activele fondului vor fi plasate într-un portofoliu de obligațiuni cu o scadență reziduală de cel mult zece ani și șase luni de la data plății. Durata medie a plasamentelor tuturor activelor fondului nu poate depăși cinci ani. Investițiile în obligațiuni ar trebui să respecte anumite criterii precum lichiditatea, ratingurile de credit, eligibilitatea contrapărților și limitele concentrării. Pentru a asigura o bună diversificare a riscurilor, suma totală investită în obligațiunile aceluiași emitent nu trebuie să depășească 10 % din valoarea nominală totală a portofoliului. 3.2.2.2. Performanță Fondul a avut un randament absolut de + 0,7914 % în cursul exercițiului 2013, performanța sa fiind mai mică cu 33,71 de puncte de bază față de criteriul său de referință. În ultimele trei exerciții, fondul a avut un randament absolut de 9,3 %, depășind cu 2,2 % criteriul său de referință. Criteriul de referință al fondului este o sumă compusă, în principal, din indici iBoxx (mai ales indicele datoriei suverane al zonei euro în EUR și indicele plasamentelor garantate în EUR) și Euribid pentru expunerea pe termen scurt. Întregul exercițiu 2013 a fost caracterizat, în general, printr-un surplus de lichiditate în sistem, destinat să atenueze presiunile exercitate de piață asupra unei creșteri lente, această situație menținând ratele dobânzii pe termen scurt la nivele extrem de scăzute. Deși pozitivă, performanța fondului în anul 2013 a fost conformă cu acest mediu caracterizat prin rate scăzute ale dobânzii pe termen scurt (a se vedea secțiunea 2.4.2 din SWD, intitulată „Performanță”, pentru mai multe detalii). 3.2.2.3. Venituri din operațiuni financiare În 2013, dobânzile generate de numerar și echivalentele de numerar și de titlurile de valoare se ridicau la 35 234 727,71 EUR, sumă defalcată după cum urmează: Descriere: || 2013 || 2012 Venituri din dobânzi aferente numerarului și echivalentelor de numerar || 208 412,77 || 2 152 817,58 Dobânzi aferente depozitelor pe termen scurt || 205 694,91 || 2 660 950,98 Modificarea dobânzilor acumulate aferente depozitelor pe termen scurt || -10 794,39 || -522 446,95 Dobânzi aferente conturilor curente || 13 512,25 || 14 313,55 Venituri din dobânzi aferente activelor disponibile pentru vânzare || 31 299 159,53 || 36 869 194,02 Dobânzi aferente portofoliului de active disponibile pentru vânzare || 36 599 210,68 || 38 824 106,90 Modificarea dobânzilor acumulate aferente portofoliului de active disponibile pentru vânzare || -2 642 922,24 || -1 367 664,30 Primă/reducere || -2 657 128,91 || -587 248,58 Venituri din activități de împrumuturi de titluri de valoare || 83 827,76 || 104 765,51 Venituri din vânzarea activelor financiare || 1 364 029,81 || 8 596 018,53 Dobânzi acumulate aferente împrumuturilor subrogate || 2 279 297,84 || - Dobânzi obținute din plasamentele financiare ale activelor lichide ale fondului || 35 234 727,71 || 47 722 795,64 3.2.2.4. Cheltuieli cu operațiunile financiare Cheltuielile cu operațiunile financiare s-au ridicat la 1 671 934,39 EUR, din care 841 299,43 EUR reprezintă comisioane de administrare ale BEI, 139 943,88 EUR alte cheltuieli financiare, 33 600,00 EUR onorarii de audit extern, 119 008,82 EUR pierderi nerealizate din diferențe de curs valutar în cazul împrumuturilor subrogate și 538 082,26 EUR comisioane de procesare. 4. Datoriile fondului Datoriile fondului corespund tuturor angajamentelor financiare datorate de fond. 4.1. Plăți în caz de nerespectare a obligațiilor de plată · Apeluri la Fondul de garantare în urma nerespectării obligațiilor de plată Ca urmare a deteriorării situației în Siria, Consiliul Afaceri Externe, Parlamentul European și Consiliul au luat, în 2011, anumite decizii privind această țară. În special, au fost interzise plățile efectuate de BEI în cadrul acordurilor de împrumut existente și au fost suspendate contractele de asistență tehnică acordate de BEI pentru proiectele suverane din Siria. Această decizie a fost ulterior consolidată prin Decizia 2011/782/PESC a Consiliului din 1 decembrie 2011 și prin Regulamentul (UE) nr. 36/2012 al Consiliului din 18 ianuarie 2012. În consecință, nicio nouă operațiune de finanțare nu a fost realizată de BEI din mai 2011 și toate plățile în curs de desfășurare și serviciile de asistență tehnică în favoarea Republicii Arabe Siriene au fost suspendate din noiembrie 2011 până la noi dispoziții. Deși, în ultimii ani, Siria rambursase în totalitate și în timp util împrumuturile primite din partea BEI, începând din noiembrie 2011 BEI se confruntă cu arierate la împrumuturile suverane siriene. În consecință, în conformitate cu acordul de garanție dintre UE și BEI, BEI a făcut 13 apeluri la Fondul de garantare al UE în 2012 și în 2013, în valoare totală de 107 milioane EUR. Au fost efectuate două plăți în 2012 (24 de milioane EUR din care 2,1 milioane EUR au fost recuperate), iar opt plăți au fost efectuate în 2013 (61 milioane EUR). Plata corespunzătoare celorlalte trei cereri (22 de milioane EUR) trebuie efectuată în primul trimestru al anului 2014. · Evenimente survenite după data de raportare Până la sfârșitul lunii aprilie 2014 se realizaseră alte două apeluri suplimentare legate de nerespectarea obligațiilor de plată de către Siria, pentru o sumă totală de 12,1 milioane EUR. 4.2. Remunerația BEI Remunerația BEI este compusă din comisioane de administrare și cheltuieli de recuperare. Comisioanele de administrare acoperă administrarea fondului. Cheltuielile de recuperare acoperă eforturile de recuperare ale BEI în ceea ce privește creanțele în urma nerespectării obligațiilor de plată acoperite de garanția UE pentru operațiunile de finanțare ale BEI din afara Uniunii. Comisioanele de administrare Al doilea acord suplimentar la acord, semnat la 26 aprilie și la 8 mai 2002, prevede ca remunerația băncii să fie stabilită prin aplicarea unor rate de comision anuale degresive la fiecare tranșă de active ale fondului. Această remunerație se calculează pe baza activelor medii anuale ale fondului. Remunerația băncii pentru anul 2013 a fost stabilită la 841 299,43 EUR și a fost înregistrată în contul de rezultat economic, precum și în contul de regularizare al bilanțului în pasiv. Creșterea cu 35 992,73 EUR față de 2012 a fost cauzată de creșterea valorii medii anuale a activelor fondului în 2013. Cheltuielile de recuperare datorate BEI se calculează pe baza Acordului de recuperare în vigoare semnat între Comisie și bancă în noiembrie 2010. La sfârșitul anului 2013, valoarea cumulată a cheltuielilor de recuperare a fost de 658 652,48 EUR. [1] JO L 145, 10.6.2009, p. 10. [2] Regulamentul prevede ca operațiunile referitoare la țările candidate la aderare acoperite de fond să beneficieze în continuare, după data aderării, de garantare din partea UE. Începând cu data aderării, acestea nu mai sunt însă considerate acțiuni externe ale UE, nemaifiind acoperite de fond, ci direct de bugetul general al Uniunii Europene. [3] Printre celelalte conturi de regularizare se numără diferențele de rată de schimb și cheltuielile de recuperare datorate BEI. [4] Regulamentul (CE, Euratom) nr. 89/2007 al Consiliului din 30 ianuarie 2007 de modificare a Regulamentului (CE, Euratom) nr. 2728/94 al Consiliului privind constituirea unui Fond de garantare pentru acțiuni externe (JO L 22, 31.1.2007, p. 1). [5] Acord modificat prin acordul suplimentar nr. 1 din 17/23 septembrie 1996, prin acordul suplimentar nr. 2 din 26 aprilie/8 mai 2002, prin acordul suplimentar nr. 3 din 25 februarie 2008 și prin acordul suplimentar nr. 4 din 9 noiembrie 2010.